**Illyés 111 – Vetélkedő, 2024., 5-6. évfolyam kérdései**

1. Hány Nemzeti Park van összesen Magyarországon? ***10***
2. Melyik Nemzeti Park van legközelebb távolságban Dombóvárhoz? ***Duna-Dráva***
3. Melyik Nemzeti Park a legnagyobb területű? ***A Hortobágyi***
4. Melyik kettő nemzeti parkunk kötődik tavakhoz? ***A Fertő-Hansági és a Balaton-felvidéki***
5. Melyik nemzeti parkunk területén van nemzetközi hírű cseppkőbarlang? ***Aggteleki***
6. Mikor alapították hazánk első nemzeti parkját? ***1973***
7. Melyik hazánknak az a borvidéke, ahol világhírű édes fehérborokat készítenek? ***Tokaji***
8. Melyik a szekszárdi borvidék egyik leghíresebb szőlőfajtája, amely ma már visszaszorulóban van? ***kadarka***
9. Melyik borvidékünkön állítják elő a leghíresebb Bikavér fajtát? ***Eger***
10. Melyik borvidék található a legnyugatabbra? ***Soproni***
11. Melyik borvidék található Budapest környékén? ***Az Etyek-budai***
12. Melyik két borvidék található Baranya megyében? ***a Mecseki és a Villányi***
13. Melyik évben alapították a dombóvári gimnáziumot? ***1913***
14. Hol működött az első években a dombóvári gimnázium? ***A jelenlegi Móra Általános Iskola épületében***
15. Mikor adták át a jelenlegi épületünket? ***1929***
16. Kinek a nevét viselte először a gimnázium? ***Esterházy Miklós nádor***
17. Kinek a nevéhez kapcsolódik a nagyobb falfestmény megalkotása? ***Marczell György***
18. Mikor érettségizett Buzánszky Jenő a gimnáziumban? ***1943***
19. Ki az a politikus, akinek a nevével kötik össze Magyarország 1956 és 1989 közötti történelmét? ***Kádár János***
20. Ki az a világhírű magyar matematikus, akit a számítógép atyjának neveznek? ***Neumann János***
21. Ki az a magyar focista, akik sokak szerint a futball vébék legszebb gólját lőtte kapásból 1966-ban a brazilok ellen? ***Farkas János***
22. Hatalmas lobogó hajáról ismert magyar rockzenész, az Omega együttes világhírű vezetője. Ki ő? ***Kóbor János***
23. Ki az a jelenleg nagyon népszerű magyar történelmi regényíró, akinek eredeti neve János, de Mór néven jelenteti meg műveit? ***Bán János = Bán Mór***
24. A XX. század egyik legfontosabb magyar költője, akinek híres mondása: „Nem az fontos, hogy hányat ver a madár a szárnyaival, hanem, hogy íveljen.” ***(Pilinszky János)***
25. Hogy hívják a szegény parasztfiút, aki háromszor is elveri Döbrögit? ***Lúdas Matyi***
26. Hogy hívták a mesében a király legkisebb fiát, aki feltámasztotta testvéreit, legyőzte az óriásokat és a gonosz boszorkányt? ***Rózsa vitéz***
27. Hány holló szerepel Illyés egyik híres meséjének címében? ***hét***
28. Milyen hal teljesíti a halász nagyravágyó feleségének kéréseit a mesében? ***ponty***
29. Melyik király a főszereplője Mátyás király mellett annak a mesének, amiben egy igazmondó juhász is szerepel? ***burkus***
30. Miből a feje annak az embernek, aki éjszaka titokban mindig elhasználta a király fürdővizét? ***Virágból***
31. Mi a neve annak az iskolás lánynak, aki Pompom barátja? ***Picur***
32. Milyen állat a rajzfilmben gyógyító Bubó doktor? ***bagoly***
33. Mitől különleges a kockásfülű nyúl a mesében? ***tud repülni***
34. Mia neve Mézga Aladár testvérének a sorozatban? ***Kriszta***
35. Mi a neve a Frakk sorozat két macskájának? ***Lukrécia és Szerénke***
36. Mi a neve a nagy HO-ho-horgász barátjának a mesében? ***Főkukac***
37. Mi volt János vitéz eredeti neve? ***Kukorica János***
38. Milyen eszközzel közlekednek a boszorkányok a János vitézben? ***Seprőnyélen repülnek***
39. Milyen ajándékot kap János vizét az óriásoktól? ***egy sípot, amit ha megfúj az óriások segítenek neki***
40. Melyik ország királyát nem veszi feleségül János vitéz? ***francia***
41. Milyen állatok őrzik Tündérország bejáratát a János vitézben? ***medve, oroszlán, sárkánykígyó***
42. Melyik országban NEM JÁRT János vitéz? ***Taljánország, India, Törökország, Franciaország, Lengyelország***
43. A legnagyobb magyar uralkodók egyike, Lengyelország királya is volt. Az itáliai Anjou családból származik, híres törvények is kapcsolódnak hozzá. ***(I. /Nagy/ Lajos)***
44. Sokak szerint a történelem legnagyobb hadvezére. Makedón származású, katonáival a mai Görögország területétől Indiáig hódította meg a területeket. Kr.e. a IV. században élt és uralkodott. ***(Nagy Sándor)***
45. 1953-1955 között, majd az 1956-os forradalom idején Magyarország miniszterelnöke. Elismerte a forradalmat és hazánkat kivezette a szovjet katonai szövetségből. A forradalom után bíróság elé állították és kivégezték. ***(Nagy Imre)***
46. Az egyik leghíresebb magyar kortárs színpadi és filmszínész. Már 2000-ben Kossuth Lajost alakította a Hídember című filmben. Legismertebb filmszerepe a Kincsem című filmben volt, ahol a férfi főszereplő volt. ***(Nagy Ervin)***
47. A Puskás Akadémia válogatott labdarúgója. 2023 végéig 16 válogatott mérkőzésen szerepelt. Emlékezetes gólt rúgott az angol válogatottnak azon meccsen, amikor Angliában 4:0-ra győztük le őket. ***(Nagy Zsolt)***
48. 1946-ban született magyar énekes, dalszövegíró. Leghíresebb zenekarai a Beatrice és a Bikini. Emlékezetes szerepet játszott a Pappa pia című magyar vígjátékban. ***(Nagy Feró)***
49. Melyik költeménye tette országosan elismertté Arany Jánost? ***(Toldi)***
50. Melyik városban élt és tanított a szabadságharc bukása után Arany János? ***(Nagykőrös)***
51. Hány testvére született Arany Jánosnak és rajta kívül hány élte meg a felnőttkort? ***(Kilenc és csak egy, Sára)***
52. Ki a szerző és kinek írta az alábbi idézetet? „Jer ide, Jer, ha mondom, Rontom-bontom, Ülj meg itten az ölemben,” ***(Petőfi írta Arany fiának, Lacinak)***
53. Melyik műfajban írta Arany talán legnagyszerűbb és legsokrétűbb költeményeit? ***(ballada)***
54. Melyik fontos szervezet főtitkára volt Arany János? ***(Magyar Tudományos Akadémia)***
55. Frissen elfoglalt tartományába érkező uralkodót őrületbe kergetnek a helyi költők, akik nem hajlandók őt dicsőíteni. ***(A walesi bárdok)***
56. Férjének meggyilkoltatása miatt a főszereplő megőrül, s ezért a bíróság sem ítéli el. Élete végéig cipeli tettének következményeit. ***(Ágnes asszony)***
57. A mű arra az ősi hiedelemre épít, hogy a gyilkos jelenlétében a seb vérezni kezd. A megölt fiú apja szűkíti a lehetséges gyilkosok körét, míg végül csak a menyasszony marad. ***(Tetemrehívás)***
58. A meghalt magyar várkapitány segédeit a török szolga megpróbálja rábírni, hogy a török basát szolgálják. ***(Szondi két apródja)***
59. A Prágában raboskodó magyar uralkodóhoz közeli hozzátartozója küld levelet egy hollóval. A levél csak a címzetthez kerülhet, mert az van benne, hogy a királyt meg akarják szöktetni. ***(Mátyás anyja)***
60. A hatalmát féltő uralkodó Budára csalja Hunyadi János fiait, s az idősebbik fiát, Lászlót ki is végezteti. ***(V. László)***
61. Melyik a legnagyobb területű német tartomány? ***Bajorország***
62. Melyik város első osztályú férfi focicsapatának neve Eintracht? ***Frankfurt***
63. Melyik város volt az 1949-1990 között létező NSZK fővárosa, amely egyben Beethoven szülővárosa is? ***(Bonn)***
64. Melyik város Németország legészakabbi tartományának székhelye, amely egyben a többszörös férfi Bajnokok Ligája kézilabda csapat a THW székhelye is? ***(Kiel)***
65. Melyik Németország legkisebb népességű tartománya, egyben híres kikötőváros, ahonnan a Grimm testvérek muzsikusai származnak? ***(Bréma)***
66. Melyik város Szászország tartományi székhelye, amely gyönyörű műemlékekkel teli város. A II. világháborúban a bombázások teljesen tönkretették, kész csoda, hogy sikerült teljes szépségében helyreállítani. ***(Drezda)***
67. Honnét származik a paprika? ***(Közép- és Dél-Amerika)***
68. Honnét származik a kukorica? ***(Amerika)***
69. Ki hozta be Európába a kukoricát? ***(Kolumbusz, Spanyolországba.)***
70. Mi a sárgarépa őse? ***(vadmurok)***
71. Milyen színe volt eredetileg a sárgarépának? ***(lila volt - a hollandok nemesítették narancssárgára a 17. században***
72. Mióta használjuk a vöröshagymát? ***(Már kb. 5000 éve ismert, az egyiptomiak is termesztették.)***
73. Melyik EU-állam zászlajának színei egyeznek meg a magyar zászlóval, csak a sávok nem vízszintesen, hanem függőlegesen futnak? ***Olaszország***
74. Mi a közös motívum a három észak-európai tagállam zászlóján? ***mindegyiken kereszt található***
75. Melyik ország zászlóján jelenik meg fehér háttérben az ország térképe? ***Ciprus***
76. Melyik ország zászlója tartalmaz vízszintesen 5 vékony kék és 4 vékony fehér sávot? ***Görögország***
77. Mi a közös kiegészítő motívum a horvát, a szlovák és a szlovén zászlón? ***megjelenik rajta a címer is***
78. Mitől különleges a lengyel és a máltai zászló? ***a többségtől eltérően a nemzeti lobogó csak két színt tartalmaz***
79. Melyik sportágban használják a tojáslabdát? ***(amerikai foci vagy rögbi)***
80. Melyik közismert angolszász reggeli ételt készítik tojásból is? ***(ham and eggs)***
81. Hogyan mondjuk szólással: rendkívül hasonlítanak egymásra? ***(úgy hasonlítanak, mint egyik tojás a másikra)***
82. Hogyan mondjuk szólással, nem lehet eldönteni, melyik volt korábban? ***(A tyúk volt először vagy a tojás?)***
83. Hogy mondják szólással: a megoldás egyszerűbb, mint gondoltuk. ***(Egyszerű, mint Kolumbusz tojása)***
84. Melyik madárnak van a legnagyobb tojása? ***(strucc)***
85. Minden idők egyik legnépszerűbb karácsonyi filmje. A történet szerint egy nyolcéves fiút véletlenül otthon felejt a vakációra elutazó családja. Ő pedig felveszi a harcot a házukhoz érkező két betolakodóval. ***(Reszkessetek betörők!)***
86. Az eredeti film egy zenés rajtfilm a Disney stúdiótól, s nemrégiben elkészítették a történet élőszereplős változatát is. A tündérmese cselekményében egy boszorkány elátkozza a herceget és kastélyának minden lakóját. A visszataszító lénnyé vált fiút egy csinos lány és az igaz szerelem menti meg. ***(A szépség és a szörnyeteg)***
87. A 2016-ban bemutatott számítógépes rajzfilm cselekménye egy olyan földi társadalomban játszódik, amelyet az állatok alakítottak ki. A főszereplő egy nyuszi, akinek minden vágya, hogy rendőr legyen. ***(Zootropolis)***
88. A szuperhősfilmben a főhős szövetséget köt négy száműzöttel, mert el akar rabolni egy különleges erejű gömböt. ***(A galaxis őrzői)***
89. Egy öntudatos 16 éves lány, akinek az önértékelését rontja, hogy nagyobbra nőtt a kelleténél. Ez megnehezíti a kapcsolatait a fiúkkal is. ***(Magas lány)***
90. Valódi neve Peter Benjamin Parker. Eredetileg képregény figura volt. Egy radioaktív sugárzásnak kitett élőlény csípte meg a főszereplőt, innen jön különleges képessége, hogy a nagy magasságban is képes össze-vissza mászkálni. ***(Pókember)***
91. Majdnem 2000 esztendeig folyamatosan építették a több mint 6000 km hosszú erődvonalat. A cél az volt, hogy a birodalmat az északról támadó népektől megvédjék. Melyik az az építmény? ***(A kínai nagy fal)***
92. Róma leghíresebb ókori épülete, eredetileg a Római Birodalom idején gladiátorjátékok színhelye volt, ahol a rabszolga harcosok egymás ellen és állatok ellen életre-halálra harcoltak. ***(Colosseum)***
93. Ausztrália jelképe és különleges alakú építménye, amely jellegzetes hajóvitorlákhoz hasonló tetőszerkezettel rendelkezik. Az ottani komolyzene székhelye. ***(Sydney-i operaház)***
94. A világ új hét csodája közé tartozó csodálatos ázsiai épületegyüttes. Agra városában épült fel, egy indiai uralkodó (maharadzsa) építtette szeretett feleségének, aki belehalt gyermekük születésébe ***(Tadzs Mahal)***
95. Egy fehér márványból készített harangtorony. Az egykori tervezők rosszul tervezték meg, körülötte a terület elkezdett süllyedni, így az épület lassan eldől. ***(A pisai ferde torony)***
96. 828 méterével ma a világ legmagasabb épülete. A világ leggyorsabb liftjeivel rendelkező szálloda azoké, akik az igazi luxust megengedhetik maguknak. ***(Burj Dubai vagy Burj Khalifa – kiejtése: „burdzs”)***
97. Milyen színű Körös folyók vannak? ***(Fehér és Fekete)***
98. Mi a neve a Kína északi részén található óriási folyamnak, amely arról kapta a nevét, hogy rengeteg hordalékot és iszapot szállít a folyó? ***(Sárga)***
99. Az orosz folyó a nevében egy szín található. A Káma folyóba ömlik az Ural hegységtől keletre lévő területen. Valamikor itt járhattak vándorló őseink***. (Belaja = Fehér folyó)***
100. Chicago város folyóját a Szent Patrick ünnepen a tisztelet jeléül fényforrásokkal mesterségesen átszínezik. Milyen színűre? ***(zöldre)***
101. Az 1150 km hosszú ázsiai folyó Kínában ered, aztán megérkezik Vietnámba, érinti az ottani fővárost majd szép deltatorkolattal ömlik a tengerbe. Melyik ez a folyó? ***(Vörös)***
102. 6300 km-ével a Föld 3. leghosszabb folyója. Nagyon bővízű a monszun éghajlat miatt. A torkolatához közel fekszik Sanghaj városa. ***(Kék folyó = Jangce)***
103. Milyen fémekhez tartozik az arany? ***(nemesfémek)***
104. Hány aranyérmet nyertek a magyar sportolók a legutóbbi tokiói nyári olimpiai játékokon? ***(6 db-ot)***
105. Hogyan nevezik régiesen, népiesen a sárgarigót? ***(aranymálinkó)***
106. Melyik országban bányásszák a Földön a legtöbb aranyat? ***Kína***
107. Melyik magyar király adott ki értékálló, híres aranypénzt? ***(Károly Róbert)***
108. Gazdag környezetből származó, mulatozó, léha életű fiatalember. ***(aranyifjú)***
109. Hová költözött a csecsemő Petőfivel családja 1824 őszén? ***Kiskunfélegyházára***
110. Melyik település híres református kollégiumában tanult Petőfi 1841-1842-ben? ***Pápa***
111. Melyik az a másik település, amely Kiskőrös mellett Petőfi másik születési helyeként felmerül? ***Szabadszállás***
112. Melyik település evangélikus algimnáziumában tanult Petőfi 1831-1833 között? ***Sárszentlőrinc***
113. Hol járt rövid ideig líceumba 1838 nyarától fél éven keresztül Petőfi Sándor? ***Selmecbányán***
114. Melyik település gimnáziumában tanult 1835-1838 között Petőfi? ***Aszód***
115. A XIX. századi romantikus magyar költészet óriása, akinek a segítségével kiadatta első verseit Petőfi és ajánlotta őt újságírói állásba. ***Vörösmarty Mihály***
116. 1848/1849-es honvédtábornok, akinek erdélyi seregében szolgált Petőfi a szabadságharc végén. ***Bem József***
117. Petőfi ifjúkori szerelme, aki tragikusan fiatalon, 16 évesen hunyt el, s külön versciklust szentelt neki a költő. ***Csapó Etelke***
118. Anyai ágon Petőfi unokatestvére, a hazai történelmi festészet jeles alakja. Petőfiről is híres festményt készített. ***Orlay Petrich Soma***
119. A Gödöllőn élő nemesi származású kisasszonyba szeretett bele Petőfi, akit apjától írásban megkért, de az lányát eltiltotta a kapcsolattól. ***Mednyánszky Berta***
120. Magyar színműíró, szerkesztő, aki Petőfit segédszerkesztőként alkalmazta a Pesti Divatlapok című újságjánál. ***Vahot Imre***
121. Hány részre darabolták szét Magyarországot Trianonban? ***(5)***
122. A mai Magyarország területe kb. hányad része az elcsatolt területeknek? ***(fele)***
123. Osztható-e 3-mal a békediktátum aláírásának éve? ***(igen)***
124. Melyik az 1920-hoz legközelebb lévő négyzetszám? ***(1936)***
125. Hány négyzetméter annak a folyosónak a területe, ahol aláírták a békediktátumot? ***(364)***
126. Hány nap telt el a békeszerződés aláírásától az életbelépéséig? ***(57)***
127. Ki festette az Ásító inas című képet? ***(Munkácsy Mihály)***
128. Melyik festőiskola meghatározó alakja volt Ferenczy Károly? ***(Nagybányai)***
129. Ki festette meg Kossuth Lajost a ravatalon? ***(Réti István)***
130. Hol született Barabás Miklós? ***(Márkosfalva, (Románia)***
131. Melyik mai ország területén található Munkácsy Mihály szülőhelye, Munkács? ***(Ukrajna)***
132. Melyik festményével vált iskolateremtő festővé Hollósy Simon az akadémizmus nevű stílussal szemben? ***(Tengerihántás)***
133. 2012-2021 között három olimpián is győzött a kardvívás egyéni versenyében. Ki ő? ***Szilágyi Áron***
134. A 2016-os Rio de Janeiro-i olimpián úszásban 3 aranyérmet és 1 ezüstérmet szerzett. Ki ő? ***Hosszú Katinka***
135. A 2021-es tokiói olimpián birkózásban szerzett aranyérmet. Ki ő? ***Lőrincz Tamás***
136. A jelenleg is aktív versenyzők közül a legeredményesebb magyar olimpikon. Kajak-kenuban 6 aranyérmet és 1-1 ezüst- és bronzérmet nyert. Ki ő? ***Kozák Danuta***
137. Melyik nyári olimpián szerepelt utoljára a magyar labdarúgó válogatott? ***1996 – Atlanta***
138. Melyik olimpián volt utoljára érmes a magyar női kézilabda válogatott? ***2000 – Sydney***
139. Mi a régies magyar elnevezése az osztrák Burgenland tartománynak? ***(Őr-vidék)***
140. Melyik ország keleti részét nevezik Szlavóniának? ***(Horvátország)***
141. Melyik tájegységben található az Erdőhát? ***(Erdély)***
142. Melyik hegységben található a Kárpátok legmagasabb csúcsa? ***(Magas-Tátra)***
143. Melyik tájegység nyúlik át a Kiskunság folytatásában Magyarországból Szerbiába? ***Bácska)***
144. Mi a neve a Tiszától keletre található délvidéki tájnak, amelyen ma Románia és Szerbia osztozik? ***(Bánát)***
145. Hol működik a Felvidéken a Selye János Egyetem? ***(Révkomáromban)***
146. Hol alapított egyetemet Pázmány Péter, ez a mai ELTE elődje? ***(Nagyszombat)***
147. Melyik középkori kollégium diákjai szerepelnek Jókai kisregényében? ***(A nagyenyedi kollégium)***
148. Hol alapított református főiskolát Bethlen Gábor fejedelem? ***(Gyulafehérvár)***
149. Melyik városban működik jelenleg a II. Rákóczi Ferenc Főiskola? ***(Beregszász)***
150. Melyik világhírű magyar matematikus a kolozsvári egyetem névadója? ***(Bolyai János)***
151. Mi volt eredetileg a székely nép feladata a középkorban? ***(határvédelem, katonáskodás)***
152. Ki telepítette a székelyeket a XVIII. század végén a moldvai Bukovinába? ***Hadik András***
153. Melyek voltak a legérdekesebb, legszebb nevű bukovinai székely települések? ***Istensegíts és Fogadjisten***
154. Mikor kerültek a székelyek egy magyar-román egyezmény alapján Bukovinából a Délvidékre? ***(A második világháború idején)***
155. Melyik tolnai tájegységben leltek a székelyek döntő részben új hazára az 1940-es években? ***(Völgység)***
156. Milyen vallásúak döntő többségben a székelyek? ***(katolikusok)***
157. Melyik határon túli egykori magyar város nevezetességei?Éneklő szökőkút, Szent Erzsébet székesegyház, Aquapark, Állatkert ***(Kassa)***
158. Melyik határon túli egykori magyar város nevezetességei? Szent Mihály templom, Mikó kert, Házsongárdi temető, New York Szálloda ***(Kolozsvár)***
159. Melyik határon túli egykori magyar város nevezetességei? Ferences templom, Irgalmasrendiek temploma, Haydn-ház, Esterházy palota ***(Kismarton)***
160. Melyik határon túli egykori magyar város nevezetességei? Grassalkovich palota, Kék templom, Szent Márton-dóm, Nepela jégcsarnok, Vár ***(Pozsony)***
161. Melyik határon túli egykori magyar város nevezetességei? Szecessziós városháza, népszínház, zsinagóga, Raichle-palota, Szent Teréz-székesegyház ***(Szabadka)***
162. Melyik határon túli egykori magyar város nevezetességei? Vár, Fekete-hegyi kolostor, szecessziós városháza, Rákóczi-kastély ***(Munkács)***
163. Mit jelent a zsöndít szó? ***(meghízlal)***
164. Mit jelent a szelemen szó? ***(gerenda)***
165. Mit jelent a kanász szó? ***(disznópásztor)***
166. Mit jelent a csizmadia szó? ***(bőr lábbelik készítője)***
167. Mit jelent a furkó szó? ***(bot, husáng)***
168. Mit jelent a tornác szó? ***(falusi ház folyosóhoz hasonló fedett része)***
169. Hol gyártják Magyarországon a Suzuki márkájú autókat? ***(Esztergomban)***
170. Hol gyártják Magyarországon az Audi márkájú autókat? ***(Győrben)***
171. Hol gyártanak Magyarországon Mercedes márkájú autókat? ***(Kecskeméten)***
172. Melyik az a városunk, ahol kész autókat már nem gyártanak, de fontos autóalkatrészeket igen? ***(Szentgotthárd)***
173. Hol fogják gyártani hazánkban a BMW autókat? ***(Debrecenben)***
174. Melyik országban vannak többségében a hazai autókat gyártó üzemek vállalati központjai? ***(Németország)***
175. Melyik sziget a legnagyobb az Olaszországhoz tartozók közül? ***(Szicília)***
176. Olaszországhoz tartozó kis sziget Afrika közelében. Napjaink legnagyobb problémája az, hogy ide igyekeznek csónakokkal afrikai menekültek ezrei. Melyik ez? ***(Lampedusa /”Lampedúza”)***
177. Melyik Olaszországhoz tartozó szigeten raboskodott a híres hadvezér, Napóleon? ***(Elba)***
178. Melyik Olaszországhoz tartozó sziget legnagyobb városa Cagliari („kájjári”)? (***Szardínia)***
179. Melyik szigeteken található a híres olasz vulkán, Stromboli? ***(Lipari-szigetek)***
180. Nápoly közelében található világhírű üdülő sziget, leghíresebb látnivalója a Kék-barlang. Melyik ez? ***(Capri /Kápri”)***